Kristijan I, kralj Danske
Kristijan I (1426. - 21. maj 1481.) je bio skandinavski monarh Kalmarske unije. Bio je kralj Danske (1448 - 1481), Norveške (1450. - 1481.) i Švedske (1457 - 1464). Od 1460. do 1481. godine bio je vojvoda Schleswiga i vojvoda Holsteina. Bio je prvi danski monarh iz dinastije Oldenburg. Bio je sin Ditriha, vojvode Oldenburga i Hedvige Schauenburg, potomka danskog kralja Erika V. U metežu koji je nastao nakon smrti danskog kralja Kristofera 1448. godine, Švedska je izabrala Karla VIII za kralja sa namjerom da uspostavi uniju sa švedskim kraljem na čelu. Karlo je izabran za kralja Norveške u narednoj godini, ali je dinastija Holstein bila jača od Šveđana i Norvežana zajedno i formirala dansko Krunsko vijeće koje je imenovalo Kristijana za kralja. Njegovo naknadno pristupanje na norveško prijestolje 1450. godine i švedsko prijestolje 1457. godine, su obnovili jedinstvo Kalmarske unije. Nakon smrti njegovog ujaka Adolphusa VIII, vojvode Schleswiga 1460. godine, Kristijan je postao i vojvoda Schleswiga. Švedska se 1463. godine odvojila od Kalmarske unije i Kristijan je u pokušaju osvajanja poražen od švedskog regenta Stena Sture Starijeg u bici kod Brunkeberga 1471. godine. Nakon poraza otišao je 1474. godine kod pape Siksta IV, od kojeg je dobio dozvolu za osnivanje Univerziteta u Kopenhagenu koji je otvoren 1479. godine.